Diari Oficial de la Generalitat Valenciana


Sumari del DOGV 7919, del 17-11-2016 (2016/9140)

RESOLUCIÓ de 15 de novembre de 2016, de la Conselleria d'Educació, Investigació, Cultura i Esport, per la qual es reconeix el Museu Didàctic i Interactiu de Ciències de la Vega Baja del Segura, Comunitat Valenciana, MUDIC-VBS-CV, Orihuela (València), com a museu de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7919

Data del DOGV
:   17-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9140


Data del document
:   15-11-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Orihuela
    * museu

RESOLUCIÓ de 15 de novembre de 2016, de la Conselleria d'Educació, Investigació, Cultura i Esport, per la qual es reconeix el Museu Didàctic i Interactiu de Ciències de la Vega Baja del Segura, Comunitat Valenciana, MUDIC-VBS-CV, Orihuela (València), com a museu de la Comunitat Valenciana. [2016/9140]  
Vista la documentació presentada per la Fundació Museu Didàctic i Interactiu de Ciències de la Vega Baja del Segura, Comunitat Valenciana, MUDIC-VBS-CV, Orihuela (València), sol·licitant el reconeixement del Museu Didàctic i Interactiu de Ciències de la Vega Baja del Segura, Comunitat Valenciana, MUDIC-VBS-CV, Orihuela (València), com a museu de la Comunitat Valenciana. Tenint en compte que l'esmentat museu reuneix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana.  
  
Vist l'informe favorable del Servei de Museus i Patrimoni Cultural i a proposta de la directora general de Cultura i Patrimoni de 25 d'octubre de 2016, resolc:  
  
Primer  
Reconéixer el Museu Didàctic i Interactiu de Ciències de la Vega Baja del Segura, Comunitat Valenciana, MUDIC-VBS-CV, Orihuela (València), com a museu de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Ordre de 6 de febrer de 1991, de la Conselleria de Cultura, Educació i Ciència.  
  
Segon  
Publicar la present resolució en el DOGV.  
  
Tercer  
Segons el que disposa l'article 13 de l'ordre esmentada, la Conselleria d'Educació, Investigació, Cultura i Esport podrà anul·lar el present reconeixement del museu si es deixen de complir alguns dels requisits exigits en l'ordre.  
  
Quart  
Contra aquesta resolució que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Investigació, Cultura i Esport en el termini d'un mes a comptar de l'endemà de la seua publicació.  
b) El recurs contenciós administratiu s'ha de plantejar davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
En el cas que el recurrent siga una administració pública, s'actuarà d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 15 de novembre de 2016. El conseller d'Educació, Investigació, Cultura i Esport: Vicent Marzà Ibáñez.